open-index/open-wikipedia-markdown huggingface dataset:
Bundu Khan

**Bundu Khan** (1880 Delhi – 13. tammikuuta 1955 Karachi) oli pakistanilainen saranginsoittaja.

Khan syntyi muusikkosukuun ja sai varhaisen musiikkikasvatuksensa miespuolisilta sukulaisiltaan. Hänestä tuli yksi aikansa tunnetuimmista Intian niemimaan instrumentalisteista, minkä lisäksi hän myös lauloi ja kirjoitti runoutta. Hän toimi Indoren maharadža Tukojirao Holkar III:n hovimuusikkona ja työskenteli lyhyesti myös Rampurin hovissa. Hän sai vaikutteita Indoressa tapaamaltaan Vishnu Narayan Bhatkhandelta. Intian jaon jälkeen vuonna 1947 Khan muutti Pakistaniin, jossa jatkoi musiikkiuraansa kuolemaansa saakka.

Khanin pojista Umrao Bundu Khanista ja Buland Iqbalista tuli muusikoita. Heidän lisäkseen Khanilla oli monia muitakin oppilaita. Hän sai postuumin Pride of Performance -tunnustuksen Pakistanin hallitukselta vuonna 1985.

## Lähteet
Stacey Augmon

**Stacey Orlando Augmon** (s. 1. elokuuta 1968 Pasadena, Kalifornia) on yhdysvaltalainen koripalloilija. Hän pelasi pienenä laitahyökkääjänä ja heittävänä takamiehenä NBA:ssa 15 kautta ja saavutti olympiapronssia Soulin kisoissa 1988. Pelaajauransa jälkeen hän on toiminut valmentajana.

Augmon pelasi yliopistosarjoissa Las Vegasissa sijaitsevan Nevadan yliopiston joukkueessa ja voitti NCAA:n mestaruuden vuonna 1990. Seuraavana vuonna joukkue pääsi lopputurnaukseen mutta hävisi välieräottelunsa. Atlanta Hawks varasi hänet NBA:han yhdeksännellä varausvuorolla .

Augmon edusti NBA:ssa Atlanta Hawksia vuosina 1991–1996. Seuraavan kauden hän aloitti Detroit Pistonsissa mutta siirtyi tammikuussa 1997 Portland Trail Blazersiin, jossa hän pelasi kevääseen 2001 saakka. Tämän jälkeen hän edusti vielä yhden kauden Charlotte Hornetsia, kaksi kautta New Orleans Hornetsia ja kaksi kautta Orlando Magicia. Ensimmäisellä kaudellaan hänet valittiin tulokkaiden tähdistökentälliseen. Augmon pelasi NBA:ssa kaikkiaan 1001 runkosarjaottelua ja 12 kautena yhteensä 77 pudotuspeliä. Runkosarjassa hän teki ottelua kohden 8,0 pistettä, otti 3,2 levypalloa ja antoi 1,6 koriin johtanutta syöttöä. Pudotuspeleissä vastaavat tilastolukemat olivat 6,0 pistettä, 2,3 levypalloa ja 1,3 syöttöä.

Augmon saavutti Yhdysvaltain maajoukkueessa olympiapronssia Soulin kisoissa 1988 joukkueen hävittyä välierissä Neuvostoliitolle.

## Lähteet
Morronlahdenkengururotta

**Morronlahdenkengururotta** (*Dipodomys heermanni morroensis*) on yksi taskuhyppyrottien (Heteromyidae) heimoon ja kengururottien (Dipodomyinae) alaheimoon kuuluvan heermanninkengururotan (*Dipodomys heermanni*) yhdeksästä alalajista.

Morronlahdenkengururotan ruumiin pituus on 11–13 senttimetriä ja hännän pituus 16–19 senttimetriä. Se painaa 60–80 grammaa. Morronlahdenkengururotta on väritykseltään tummin heermanninkengururotan alalajeista. Sen turkki on selkäpuolella ruskea ja vatsasta valkoinen. Kyljessä on ohut, valkoinen, heikosti erottuva juova.
 
Morronlahdenkengururottaa tavataan alle kahden neliökilometrin kokoisella alueella San Luis Obispon piirikunnassa Morro Bayn eteläpuolella. Vielä 1950-luvulla niitä arvioitiin olevan 8 000 yksilöä, mutta 1970-luvun alkaessa määrä oli pudonnut 3 000 yksilöön. Nykyisin sen lukumäärän arvioidaan olevan 1–1 000 yksilöä, vaikkakaan sitä ei ole nähty luonnossa vuoden 1986 jälkeen. Lajin populaatioiden heikkenemisen arvellaan johtuvan pääosin kasvillisuuden lisääntymisen vuoksi, jolloin nämä rotat eivät pysty pakenemaan saalistajiaan sekä Morro Bayn ympäristössä liikkuvien kotikissojen vuoksi. Alalajin pyydystäminen ja kauppa on kielletty ja osa sen levinneisyysalueesta on suojeltu.

## Lähteet
Hideo Nomo

**Hideo Nomo**, (, s. 31. elokuuta 1968 Osaka) on entinen japanilainen baseballpelaaja, joka pelasi syöttäjänä Nippon Professional Baseballissa (NPB) ja Major League Baseballissa (MLB). Vaikka Nomo ei ole ensimmäinen japanilaispelaaja MLB-sarjassa, hänen asemansa ammattipelaajana on vaikuttanut japanilaisten pelaajien pääsyyn kyseiseen sarjaan. 

Nomo pelasi muun muassa Los Angeles Dodgersissa, jossa aloitti MLB-uransa vuonna 1995.

Viimeisenä pelivuotenaan 2008 Nomo allekirjoitti Minor League -baseballjoukkueen Kansas City Royalsin kanssa sopimuksen, johon sisältyivät 600&nbsp;000 dollarin yksivuotinen sopimus sekä mahdollisuus 100&nbsp;000 dollarin menestyspalkkioon. Saman vuoden huhtikuussa Royals purki Nomon sopimuksen ja hän ilmoitti heinäkuussa lopettavansa uransa.

Peliuransa jälkeen San Diego Padres palkkasi Nomon neuvonantajakseen ja hänen tehtäviinsä kuuluivat baseballin toiminnalliset tehtävät kuten pelaajien kehitysohjelman laatiminen ja näiden kansainvälisen maineen edistäminen.

## Pelityyli
Nomo tunnettiin peliuransa aikana "tornadomaisista” syötöistään, koska hänen mukaansa pyörähdys selkä kohdetta kohti auttoi syötön nopeuden lisäämisessä. Yläkäsityylisellä syötöllään Nomo heitti fastball-tyylisen syötön 95&nbsp;mph nopeudella ja käytti forkball-otetta ensisijaisissa syötöissään (hän harjoitteli otetta pitämällä tennispalloa sidottuna sormiensa välissä).

## Kunniamaininnat
Nomo palkittiin ESPY Awardilla luokassa *Läpimurron tehnyt urheilija* () vuonna 1996. 

Hänet valittiin Japanese Baseball Hall of Fameen vuonna 2014 ja oli myös nuorin Hall of Fameen valittu pelaaja, kunnes Hideki Matsui rikkoi hänen ennätyksensä vuonna 2018.

## Populaarikulttuurissa
Nomosta on tehty Jack Sheldonin esittämä musiikkikappale "There's No One Like Nomo", jonka on sanoittanut Marvin Hamlisch, Alan Bergman sekä Marilyn Bergman.

Nomo on myös mainittu rap-artistien Pusha T:n ja Walen hip-hop -tyylisessä kappaleessa ”The Feature Heavy Song”.

Ammattilaispainija Mitsuhide Hirasawa on käyttänyt **Bone Soldierin** ja **Captain New Japanin** lisäksi painijanimenään **Hideo Saitoa**, jolla hän on kunnioittanut baseball pelaaja Nomoa sekä ammattilaispainija Masa Saitoa.

## Lähteet

## Aiheesta muualla
* Nomon tilastot Retrosheetissa
* Nomo Baseball club
Cory Gardner

**Cory Scott Gardner** (s. 22. elokuuta 1974 Yuma, Colorado, Yhdysvallat) on yhdysvaltalainen poliitikko. Hän toimi Yhdysvaltain senaattorina Coloradosta vuosina 2015–2021. Hän on republikaanisen puolueen jäsen. Gardner edusti Coloradon 2. vaalipiiriä Yhdysvaltain edustajainhuoneessa vuosina 2011–2015. Hän kuului senaattori Wayne Allardin henkilökuntaan vuosina 2002–2005.

Gardner opiskeli Coloradon osavaltionyliopistossa ja Coloradon yliopistossa, josta hän valmistui vuonna 2001. Gardner on naimissa Jaime Gardnerin kanssa. Pariskunnalla on kolme lasta.

## Lähteet

## Aiheesta muualla

* Gardnerin viralliset kotisivut
Charles D. Smith

**Charles Daniel Smith** (s. 16. heinäkuuta 1965 Bridgeport, Connecticut) on yhdysvaltalainen koripalloilija. Hän pelasi laitahyökkääjänä NBA:ssa yhdeksän kautta ja voitti maailmanmestaruuden sekä saavutti olympiapronssia.

Smith pelasi yliopistosarjoissa Pittsburghin yliopiston joukkueessa. Philadelphia 76ers varasi hänet NBA:han kolmannella varausvuorolla  mutta myi hänet eteenpäin Los Angeles Clippersille.

Smith edusti NBA:ssa Los Angeles Clippersia kausina 1988–1992. Ensimmäisellä kaudellaan hänet valittiin tulokkaiden tähdistökentälliseen. Seuraavat kaudet hän pelasi New York Knicksissa ja siirtyi helmikuussa 1996 San Antonio Spursiin, jossa hän päätti NBA-uransa vuonna 1997. Smith pelasi NBA:ssa kaikkiaan 564 runkosarjaottelua ja viitenä kautena yhteensä 66 pudotuspeliä. Runkosarjassa hän teki ottelua kohden 14,4 pistettä, otti 5,8 levypalloa, antoi 1,4 koriin johtanutta syöttöä sekä teki 1,4 torjuntaa ja 0,8 pallonriistoa. Kaudella 1989–1990 hänen ottelukohtainen pistekeskiarvonsa oli 21,1. Seuraavalla kaudella hän otti keskimäärin 8,2 levypalloa ottelua kohden ja teki yhden ottelun piste-ennätyksensä 52 pistettä. Pudotuspeleissä hänen tilastolukemansa uran ajalta olivat 9,3 pistettä, 4,0 levypalloa, 1,2 syöttöä, 1,2 torjuntaa ja 0,7 pallonriistoa.

Smith voitti Yhdysvaltain maajoukkueessa maailmanmestaruuden 1986 ja saavutti olympiapronssia Soulin kisoissa 1988 joukkueen hävittyä välierissä Neuvostoliitolle. Olympiaturnauksen pronssiottelussa Australiaa vastaan Smith teki kymmenen pistettä ja otti kuusi levypalloa. Alkulohkossa hänelle tilastoitiin ottelussa Kiinaa vastaan 12 pistettä ja yhdeksän levypalloa sekä Egyptiä vastaan 13 pistettä ja viisi levypalloa.

## Lähteet
Charles E. Smith

**Charles Edward Smith IV** (s. 29. marraskuuta 1967 Washington) on yhdysvaltalainen koripalloilija. Hän pelasi pelintekijänä NBA:ssa runsaat 70 ottelua ja saavutti olympialaisissa pronssia.

Smith pelasi yliopistosarjoissa Georgetownin yliopiston joukkueessa. Häntä ei varattu NBA:han mutta Boston Celtics teki hänen kanssaan sopimuksen vuonna 1989. Kausi 1989–1990 jäikin hänen ainoaksi kunnolliseksi NBA-kaudekseen, kun hän pelasi 60 runkosarjaottelua ja kolme pudotuspeliä. Peliaikaa hän sai tuolloinkin melko vähän. Kaudella 1990–1991 hän pelasi Celticsissä enää viisi ottelua, ja palattuaan NBA:han kaudella 1995–1996 hän pelasi Minnesota Timberwolvesissa kahdeksan ottelua. Isomman osan urastaan hän pelasi alemmissa liigoissa ja Euroopassa.

Smith saavutti Yhdysvaltain maajoukkueessa olympiapronssia Soulin kisoissa 1988 joukkueen hävittyä Neuvostoliitolle välierässä, jossa Smith teki 11 pistettä. Alkulohkon avausottelussa Espanjaa vastaan hän teki 12 pistettä.

Smithin peliuraa vaikeutti myös vuonna 1992 saatu vankilatuomio yliajosta ja paikalta pakenemisesta. Vuonna 2010 häntä ammuttiin ja hän joutui leikkaukseen.

## Lähteet
Kubota

**Kubota** (, *Kabushiki-gaisha Kubota*, engl. *Kubota Corporation*) on Osakassa toimiva japanilainen yritys. Yhtiö tuottaa rakennuskoneita, kuten minikaivureita ja pyöräkuormaajia sekä traktoreita, ruohonleikkureita ja polttomoottoreita. Yhtiön nykyinen toimitusjohtaja on Masatoshi Kimata. Saksalaiset sivuliikkeet sijaitsevat Rodgaussa (moottorit, traktorit ja kunnalliskoneet) ja Zweibrückenissä (rakennuskoneet). Kaikki Euroopassa myydyt minikaivinkoneet valmistetaan Zweibrückenin tehtaalla, joka rakennettiin vuonna 1988. 

## Historia
Yhtiö perustettiin helmikuussa 1890 rautavalimoksi; perustajana toimi Gonshiro Kubota. Vuonna 1922 yritys lanseerasi ensimmäisen petroliinikäyttöisen moottorinsa. 1940-luvun puolivälissä tuotevalikoimaa laajennettiin kattamaan maatalouskoneet ja -laitteet, myöhemmin muita kaupallisia ja monikäyttöisiä ajoneuvoja ja koneita. Jotkut moottorikomponentit tulevat edelleen omasta valimosta. 

Kubotasta tuli joulukuun 2011 lopussa yksi norjalaisen maatalouskoneiden valmistajan Kvernelandin suurimmista osakkeenomistajista noin 32 %:n osuudella.  2012 Kubota Oyj vakuutti uuden osakepaketin. Siitä lähtien Kubota on ollut osakkeenomistaja.  

Vuonna 2015 Kubota avasi uuden traktoritehtaan Biernessa, Ranskassa.  Jonne siirtyi vuonna 2016 yhdysvaltalainen maatalouskoneiden valmistaja Great Plains Manufacturing.

## Traktorit

Seuraavilla tyyppimerkinnöillä myytäviä koneita: 

**B-sarja (12-30 HP)**

B5000, B6000, B7000, B5001, B5002, B6001, B6002, B7001, B7001 Harmaatuonti B1220, B1620, B1820, B2420 B-20 -sarjan koneet Euroopan markkinoille B1830, B2230, B2530, B3030 B-30-sarjan koneet Euroopan markkinoille. Valinnaisesti silitys- tai hyttilaitteina, joissa on hydrostaattinen voimansiirto. 

**BX-sarja (18-25,5 hv)**

BX2530-sarjan kone Euroopan markkinoille (seuraaja malleille BX2200D / E) 

**TLB sarja (21-59 hv)**

TLB-sarja on suunniteltu pääasiassa Aasian markkinoille.

**L-sarja (30-59 hv)**

L175, L185, L200, L210, L225, L235, L245, L260, L275, L285, L295, L305, L345, L355 Harmaatuonti 

L3200, L4100DT, L4100DTH, L4240DUA, L4240DHUA, L5040DW, L5040DGUA, L5240DHUA, L5740DHUA-sarjan koneet Euroopan markkinoille 

**M sarja (60-140 hv)**

M6040, M7040, M6060, M7060 M8540, M9540, M8560, M9960, M105S, M108S, M110GX M128X, M130X, M135GX, M135GX M6040N, M7040N, M8540N, M9540N (kapearaiteiset koneet)  

## Lähteet

## Aiheesta muualla

* Kubota Saksa
*https://konesilta.fi/kubota-maanrakennus/
*https://www.mateko.fi/uudet-koneet-kubota/
Sharan Rani

**Sharan Rani** (9. huhtikuuta 1929 Delhi – 8. huhtikuuta 2008) oli intialainen sarodinsoittaja.

Rani aloitti sarodinsoiton 8-vuotiaana, ja hänestä tuli ensimmäinen tunnettu naispuolinen sarodisti. Hän kohtasi uransa luomisessa haasteita muiden muassa vanhoillisten sosiaalisten normien, musiikkielämän miesvaltaisuuden ja molempien vanhempiensa varhaisen menettämisen muodossa. Rani opiskeli Allauddin Khanin ja tämän pojan, Ali Akbar Khanin johdolla. Soitonopiskelua varten hän muutti Maihariin, ja vuonna 1953 hän sai maisterinarvon Delhin yliopistosta. 

Rani sai silloisen presidentti Sarvepalli Radhakrishnanin ojentaman kultamitalin. 1950-luvulta lähtien hän teki Intian klassista musiikkia tunnetuksi kansainvälisesti, ja Jawaharlal Nehru nimittikin häntä Intian kulttuurin suurlähettilääksi. Rani piti sarodistina resitaaleja esimerkiksi Australiassa, Venäjällä, Iranissa ja Mongoliassa. Rani keräsi intialaisten soitinten kokoelman ja lahjoitti niitä sadoittain museokäyttöön. Hän kirjoitti sarodista kirjan *The Divine Sarod* ja musiikista monia artikkeleita, joita on käännetty ja julkaistu kansainvälisesti.

Rani oli ensimmäinen intialaisen klassisen musiikin naisinstrumentalisti, jolle myönnettiin Padma Shri (1968). Myöhemmin hän sai Sangeet Natak Akademin palkinnon (1986) ja Padma Bhushanin (2000). Ranilla oli monia oppilaita, jotka asuivat hänen talossaan.

## Lähteet
Pieksämäen tasoristeysturma 1945

**Pieksämäen tasoristeysturma** tapahtui 8. helmikuuta 1945 Pieksämäen kauppalassa niin sanotussa Vaunupajan tasoristeyksessä, kun henkilöauto jäi Joensuusta Pieksämäelle tulossa olleen pikajunan alle. Onnettomuudessa kuoli viisi henkilöautossa ollutta henkilöä.

Autonkuljettaja Kauko Hynninen (s. 1914) oli lähtenyt henkilöautollaan Pieksämäeltä Jäppilään mukanaan neljä matkustajaa. Onnettomuus tapahtui noin kello 20, kun auto törmäsi Vaunupajan tasoristeyksessä Joensuusta Pieksämäelle tulossa olleeseen pikajunaan. Auto raahautui junan mukana 350 metrin matkan murskautuen pahoin. Ylikäytävällä oli melko hyvä näkyväisyys, mutta lumisateen vuoksi auton kuljettaja ei havainnut junan tuloa. Onnettomuudessa kuolivat Hynnisen lisäksi muun muassa Jäppilän kirkkoherra Lauri Antero Niiranen (s. 1909) ja Jäppilän kunnallislautakunnan esimies, maanviljelijä Vilho Kauhanen (s. 1894).

## Lähteet
Bimbo Coles

**Vernell Eufaye "Bimbo" Coles** (s. 22. huhtikuuta 1968 Covington, Virginia) on yhdysvaltalainen koripalloilija. Hän pelasi pelintekijänä NBA:ssa 14 kautta ja saavutti olympialaisissa pronssia.

Coles pelasi yliopistosarjoissa Virginia Techin joukkueessa. Sacramento Kings varasi hänet NBA:han 40. varausvuorolla  mutta myi hänet saman tien Miami Heatille.

Coles edusti NBA:ssa Miami Heatia 5,5 kautta ja siirtyi kesken kevätkauden 1996 Golden State Warriorsiin. Siellä hän pelasi 3,5 kautta ja jatkoi vuonna 1999 Atlanta Hawksiin ja vuonna 2000 Cleveland Cavaliersiin. Kesken kauden 2002–2003 hän siirtyi Boston Celticsiin, ja uransa viimeisen kauden 2003–2004 hän pelasi jälleen Miami Heatissa. Coles pelasi NBA:ssa kaikkiaan 852 runkosarjaottelua 23,8 minuutin keskimääräisellä peliajalla. Pudotuspeleihin hän pääsi mukaan vain kolmena kautena yhteensä 11 otteluun, joissa keskimääräinen peliaika oli 17,6 minuuttia. Runkosarjassa hän teki ottelua kohden 7,8 pistettä, otti 2,1 levypalloa, antoi 3,9 koriin johtanutta syöttöä ja teki 0,9 pallonriistoa. Pudotuspeleissä hänen tilastolukemansa olivat 8,4 pistettä, 2,0 levypalloa, 2,3 syöttöä ja 0,9 pallonriistoa.

Coles saavutti olympiapronssia Soulin kisoissa 1988 joukkueen hävittyä välierissä Neuvostoliitolle. Coles pelasi turnauksessa joukkueensa kaikki kahdeksan ottelua ja teki niissä kussakin 5–10 pistettä.

## Lähteet
Anjalan seurakunta

**Anjalan seurakunta** on Suomen evankelis-luterilaisen kirkon entinen seurakunta keskisessä Kymenlaaksossa. Seurakunta kuului historiansa aikana Viipurin, Porvoon, Tampereen ja Mikkelin hiippakuntiin.

## Historia

Anjalan kirkollinen elämä oli aluksi pienimuotoista, koska kyläläisten pääkirkko sijaitsi ensin Pyhtäällä ja myöhemmin Elimäellä. Ensi alkuun jumalanpalvelukset toimitettiin Wreden suvun hallitseman Anjalan kartanon salissa. Ensimmäinen kappeli rakennettiin vuonna 1693. Se purettiin huonokuntoisena vuoteen 1755 mennessä. Oma kirkko saatiin rakennettua vuonna 1756. Kirkkoa on remontoitu useasti, ja se on keskeisellä paikalla Anjalassa.

Anjalan seurakunta oli Elimäen ja Loviisan seurakuntien alaisena kappeliseurakuntana vuodesta 1789 vuoteen 1865. Kappeliseurakunnan aikana anjalalaiset rakensivat pappilan paroni Rabbe Gottlieb Wreden lahjoittamalle tontille Kustaan sodan jälkeen. Se valmistui vuonna 1795, ja on edelleen olemassa.

### Kappalaisia
Kappeliseurakunnan kappalaisina toimivat:
*Alexander Ruuth 1789–1793
*Anders Johan Kiljander 1794–1806
*Karl Otto Bökman 1807–1819
*Josef Gabriel Wallenius 1822–1824
*Gustaf Adolf Hoffrén 1825–1827
*Adolf Wilhelm Roschier 1827–1831
*Anders Johan Wenell 1833–1835
*Adolf Lyra 1836–1837
*Anders Gustaf Sevén 1838–1839
*Robert Toussaint Enckell 1840–1845
*Karl Johan Antell 1846–1858
*Gustaf Leonard af Enehjelm 1858–1865

### Itsenäinen seurakunta
Anjalan seurakunta itsenäistyi keisari Aleksanteri II:n päätöksellä 13.1.1863. Varsinainen itsenäisyys saavutettiin, kun yhteys Loviisan seurakuntaan päättyi vuonna 1865. Tällöin Loviisan kirkkoherran kuolinpesän armovuodet päättyivät.

#### Kirkkoherroja
Seurakunnan kirkkoherroina toimivat: 
*Gustaf Leonard af Enehjelm 1865–1874
*Johan Gustaf Snellmann 1875–1879
*William Weckman (Vartiovaara) 1879–1894
*Kaarlo Magnus Olander 1897–1904
*Anton Wilhelm Sederström 1904–1909
*Frans Hjalamar Prins (Parmala) 1910–1920
*Juho Arvi Metsovaara 1924–1928
*Väinö Rautiainen 1929–1950
*Armo Immanuel Aarnio 1952–1971
*Jussi Kuusela 1971–1975
*Erkki Helander 1976–1998

### Myöhemmät vaiheet
Vuoden 1999 alusta seurakunta lakkasi olemasta itsenäinen ja se muodosti yhdessä Sippolan, Inkeroisten ja Myllykosken seurakuntien kanssa Anjalankosken seurakunnan, joka kuuluu nykyään Kouvolan seurakuntayhtymään.

## Lähteet
*Oksanen Eeva-Liisa: Ajasta aikaan. Anjalan kirkko 1756-2006, Anjalan seurakunta vuoteen 1998. Anjalankosken seurakunta, 2006. 

### Viitteet
Luhtarölli

**Luhtarölli** eli **koiranrölli** (*Agrostis canina*) on heinäkasvien heimoon ja röllien sukuun kuuluva kasvilaji, joka esiintyy yleisenä myös Suomessa.

## Ulkonäkö ja koko
Luhtarölli on noin 40 senttimetrin korkuiseksi kasvava monivuotinen, mätästävä ruohokasvi. Hento varsi on pysty tai koheneva, usein punertava. Kapeat ja pehmeät lehdet ovat vastakkain; niiden pituus voi olla jopa yli 10 senttimetriä, leveys 1,5 millimetriä. Kasvin röyhykukinto on noin 80 millimetriä pitkä, usein punertava ja koostuu yhdestä tai useammasta noin 2,5 millimetrin mittaisesta tähkylästä. Kaksineuvoisissa ja tuulipölytteisissä kukissa on kolme hedettä. Hedelmä on noin 1,5 millimetrin mittainen kellanruskea jyvä, jonka kärjessä on karvatupsu.

## Elinympäristö
Luhtarölli kasvaa monenlaisissa kosteissa elinympäristöissä: soilla, turvepohjaisilla niityillä, rantaniityillä, suopelloilla ja nurmikoilla.

## Lähteet
* 

### Viitteet

## Aiheesta muualla
* Suomen Lajitietokeskus: Luhtarölli (''Agrostis canina'')
* Luopioisten kasvisto: Luhtarölli (''Agrostis canina'')
* ITIS: ''Agrostis canina'' 
* United States Department of Agriculture (USDA): ''Agrostis canina'' 
* Flora of China: ''Agrostis canina'' 
* Centre for Agriculture and Biosciences International (CABI): Agrostis canina (velvet bentgrass)
Pehmovalohai

**Pehmovalohai** (*Etmopterus pusillus*) on valohaiden heimoon kuuluva syvissä vesissä elävä ihmiselle harmiton hailaji.

Pehmovalohain maksimipituus on 50 senttimetriä. Se on hoikka, leveäpäinen ja pitkäpyrstöinen hai, jolla on lyhyt, paksu ja litteä kuono. Selkäevässä on kaksiosainen ja siinä on kaksi piikkiä. Selkäevän etuosa on takaosaa pienempi. Pehmovalohailla ei ole peräevää. Hampaita sillä on yläleuassa 23–30 ja alaleuassa 35–44 kappaletta. Samanlainen, mutta isompi *[[Etmopterus bigelowi]]* on ennen vuotta 1993 virheellisesti sekoitettu pehmovalohaihin.

Pehmovalohaita tavataan Atlantin valtamerellä, Tyynellämerellä ja Intian valtamerellä. Se elää tavallisesti 400–700 metrin syvyydessä.

Pehmovalohain ravintoa ovat kalojen mätimunat, valokalat, kalmarit ja piikkihait. Se on ovovivipaarinen. Koiras saavuttaa sukukypsyyden 31–39 senttimetrin ja naaras 38–47 senttimetrin mittaisena. Poikaset syntyvät 12,1–13,5 senttimetrin mittaisina.

## Lähteet
Nick Chubb

**Nicholas "Nick" Jamaal Chubb** (s. 27. joulukuuta 1995 Cedartown, Georgia) on yhdysvaltalainen amerikkalaisen jalkapallon pelaaja. Hänen pelipaikkansa on keskushyökkääjä. Chubb edustaa Cleveland Brownsia, joka varasi Chubbin 2. kierroksella varaustilaisuuden 35. pelaajana vuoden .

## Ura

Chubb pelasi collegeuransa Georgian yliopistossa. Chubb edusti yliopistoa vuosina 2014–2017. Chubb pelasi Georgiassa 47 ottelua, joissa teki 44 juoksumaalia ja juoksi 4&nbsp;769 jaardia. Hän myös vastaanotti 361 jaardia ja teki neljä syöttömaalia. Chubb kärsi vuonna 2015 polvivammasta, mutta muilla kausilla pelasi vähintään 13 ottelua.

Cleveland Browns varasi Chubbin vuoden  toisella kierroksella ja koko varaustilaisuuden 35. pelaajana. Browns solmi Chubbin kanssa neljän vuoden tulokassopimuksen, jonka kokonaisarvo oli 7,4 miljoonaa dollaria. Ensimmäisellä kaudellaan Chubb pelasi kaikki 16 runkosarjan ottelua. Hän juoksi näissä 996 jaardia ja teki kahdeksan juoksumaalia. Hän myös vastaanotti 149 syöttöjaardia ja teki kaksi maalia. Toisena vuotenaan Chubb pelasi jälleen runkosarjassa 16 ottelua, joissa juoksi 1&nbsp;494 jaardia ja teki kahdeksan juoksumaalia. Juoksumäärä oli koko sarjan toiseksi paras. Hän vastaanotti 278 syöttöjaardia.

## Lähteet
Gene Reynolds

**Eugene ”Gene” Reynolds Blumenthal** (4. huhtikuuta 1923 Cleveland, Ohio – 3. helmikuuta 2020 Burbank, Kalifornia) oli yhdysvaltalainen näyttelijä. Hän näytteli muun muassa elokuvissa *[[Babes in Toyland (vuoden 1934 elokuva)|Babes in Toyland]]* (1934), *[[Meren urhoja]]* (1937) ja *[[Toko-Rin sillat]]* (1954). Hän toimi myös tuottajana ja ohjaajana sekä kehitti armeijan liikuteltavasta kenttäsairaalasta kertovan televisiosarjan M.A.S.H. yhdessä Larry Gelbartin kanssa. Hän sai tuotannoistaan useita Emmy-palkintoehdokkuuksia ja voitti kuusi palkintoa. 

## Lähteet

## Aiheesta muualla
George Kittle

**George Krieger Kittle** (s. 9. lokakuuta 1993 Madison, Wisconsin) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Kittle edustaa San Francisco 49ersia, joka varasi Kittlen 5. kierroksella varaustilaisuuden 146. pelaajana vuoden .

## Ura

Kittle pelasi collegeuransa Iowan yliopistossa vuosina 2013–2016. Kahtena ensimmäisenä vuotenaan Kittlen rooli joukkueessa oli melko pieni. Vuonna 2013 hän pelasi kolmessa ottelussa ottaen vastaan viisi syöttöä ja 108 jaardia. Myös toisella kaudellaan Kittle pelasi kolme ottelua, joissa vastaanotti vain yhden syötön, jonka pituus oli 25 jaardia. Vuonna 2015 Kittlen rooli kasvoi ja hän pelasi kymmenessä ottelussa. Hän vastaanotti 290 jaardia ja 20 syöttöä. Kittle teki myös näistä kuusi touchdownia. Vuonna 2016 Kittle pelasi yhdeksän ottelua, joissa vastaanotti yhteensä 22 syöttöä, 314 syöttöjaardia ja teki neljä touchdownia.

San Francisco 49ers varasi Kittlen vuoden  146. pelaajana viidennellä kierroksella. 49ers teki Kittlen kanssa neljän vuoden tulokassopimuksen, jonka arvo oli 2,7 miljoonaa dollaria. Kittle pelasi ensimmäisellä kaudellaan 15 runkosarjan ottelua. Hän vastaanotti näissä 515 jaardia ja 43 syöttöä. Hän teki myös kaksi touchdownia. Vuonna 2018 Kittle pelasi kaikki 16 runkosarjan ottelua vastaanottaen 88 syöttöä ja 1&nbsp;377 jaardia. Kittle rikkoi tuolla määrällä yhden kauden sisemmän laitahyökkääjän vastaanotettujen jaardien ennätyksen. Hän teki myös viisi touchdownia. Hänet valittiin kauden päätteeksi Pro Bowl -otteluun. Vuonna 2019 Kittle pelasi 14 runkosarjan ottelua, sillä hän joutui jättämään kaksi ottelua väliin polvivamman takia. Kittle vastaanotti runkosarjassa 1&nbsp;053 jaardia ja 85 syöttöä. Hän teki viisi touchdownia. 49ers pääsi pudotuspeleihin, jossa Kittle pelasi kaikissa kolmessa ottelussa. Hän vastanaotti näissä otteluissa 71 jaardia. Kittle valittiin toistamiseen Pro Bowliin ja ensimmäistä kertaa ensimmäiseen tähdistöjoukkueeseen.

Huhtikuussa 2025 Kittle teki 49ersin kanssa nelivuotisen ja yhteensä 76,4 miljoonan dollarin arvoisen jatkosopimuksen.

## Lähteet
Buttigieg

**Buttigieg** (myös: **Buttiġieġ**) on alkujaan maltankielinen sukunimi. Se on nimenä ainakin seuraavilla tunnetuilla henkilöillä:

* Anton Buttiġieġ (1912–1983), maltalainen kirjailija ja poliitikko, Maltan presidentti 1976–1981
* John Buttigieg (s. 1963), maltalainen jalkapalloilija ja jalkapallovalmentaja
* Michele Francesco Buttigieg (1793–1866), maltalainen roomalaiskatolinen piispa
* Pete Buttigieg (s. 1982), yhdysvaltalainen poliitikko

## Lähteet
Kesarbai Kerkar

**Kesarbai Kerkar** (13. heinäkuuta 1892 Goa – 16. syyskuuta 1977) oli intialainen laulaja.

Kerkar syntyi musikaaliseen perheeseen Goalla ja asettui sitten Bombayhin (nykyisin Mumbai). Hän opiskeli vuoteen 1917 Ramkrishnabuwa Vazen, Bhaskarbuwa Bakhalen ja Barkatullah Khanin johdolla. Vuonna 1921 hän pääsi Jaipur-Atraulin gharanan perustajan, Alladiya Khanin oppilaaksi katkeamattomaksi viidentoista vuoden jaksoksi, mutta guru-oppilassuhde säilyi vähemmän intensiivisenä, kunnes Khan kuoli vuonna 1946. 

Kerkar aloitti esiintymisuransa 1930-luvulla ja tuli tunnetuksi khyalien esittäjänä, jonka ohjelmistoon kuului kattava valikoima vähemmän tunnettuja ragoja. Hän ei esiintyessään suostunut mikrofonin käyttöön ja oli sekä organisoijien että yleisöjen arvostuksesta nauttinut perfektionistinen esiintyjä. Hän kuitenkin vältti julkisuutta ja otti vain yhden oppilaan, joka oli Dhondutai Kulkarni. Kerkar luopui esiintymisestä 1960-luvun ensimmäisellä puoliskolla. Hän sai monia tunnustuksia, kuten Sangeet Natak Akademin palkinnon vuonna 1953 sekä Padma Bhushanin Intian hallitukselta vuonna 1969.

Vain hieman ennen Kerkarin kuolemaa NASA laukaisi Voyager 1:n ja Voyager 2:n mukanaan gramofoninauhoituksia. Joukossa oli Kerkarin *Jaat Kahaan Ho* -levytyksen ohella muiden muassa Johann Sebastian Bachin, Wolfgang Amadeus Mozartin ja Ludwig van Beethovenin teosten tulkintoja.

## Lähteet
Suomi–Ruotsi-maaottelu 1964

Vuoden **1964 Suomi–Ruotsi-maaottelu** käytiin Helsingissä Helsingin Olympiastadionilla 12. ja 13. syyskuuta.

## Tulokset

## Lisätietoa:
* lajeissa pisteet: 7,5,4,3,2,1; viestissä pisteet 5,2
* maksaneita katsojia oli 1. päivänä 47742 ja 2. päivänä "täysi katsomo"
* Kilpailun jury pohti 100 m:n juoksussa pikajuoksioiden maaliintulojärjestystä pitkään epätarkoista maalikamerakuvista. Juryn päätöksellä 2-1 Suomen epäilyttävä kolmoisvoitto säilyi. Norjan Möst ja Suomen Tulikoura äänestivät puolesta ja Ruotsin Carlius vastaan. Seuraavana päivänä ennen kilpailuja asia käsiteltiin Ruotsin joukkueen pyynnöstä uudestaan. Suomen joukkue suostui tähän reilun pelin henkessä. Jury oli saanut eilistä tarkempia maaliintulokuvia haltuunsa, joista oli todettavissa Suomen kolmoisvoiton kutistuminen Suomen urheiluliiton ja Ruotsin urheiluliiton yhteisymmärryksessä esitetyn kaltaiseksi.
* kuulantyönnössä Yrjölän toiseksi paras työntö oli 17,34 m ja Axelssonin 17,15 m vastaavasti
* Rainer Stenius hyppäsi pituushypyssä maaottelun ulkopuolisena kilpailijana 767 cm
* Tasavallan presidentin "Taistelijan Maljan" sai Jorma Kinnunen ja Sven-Olof Larsson

## Lähteet:
* Helsingin Sanomat 13.9. ja 14.9. v. 1964
Józef Bliziński

**Józef Bliziński** (1827−1893) oli puolalainen kirjailija. Hän on kirjoittanut useita komedioita, joissa hän taitavasti kuvailee puolalaisen keskisäädyn elämää. Paras niistä on *Pan Damazy* (1877). Bliziński on työskennellyt myös puolan kielen tutkimuksen alalla.

## Lähteet

## Aiheesta muualla
Naisten Suomi–Ruotsi-yleisurheilumaaottelu 1964

Vuoden **1964 naisten Suomi–Ruotsi-maaottelu käytiin** Helsingin Olympiastadionilla 12. ja 13. syyskuuta.

## Tulokset

## Lisätietoa
* lajeissa pisteet 5, 3, 2, 1 ja viestissä pisteet 5, 2 
* Kaarna hyppäsi uuden Suomen ennätyksen korkeushypyssä
* keihäänheitossa Almqvist ja Toivola heittivät uudet Ruotsin ja Suomen ennätykset
* 100 m:n ja 200 m:n juoksuissa Wieslander sivusi juoksuajoillaan Ruotsin ennätyksiä
* Suomen pikaviestijoukkue juoksi uuden Suomen ennätyksen
* pituushypyssä Cederström hyppäsi Ruotsin uuden ennätyksen kahdesti

## Lähteet
* Helsingin Sanomat 13.9. ja 14.9. v. 1964
Kemihaara

**Kemihaara** on Kemijoen ylin lähdehaara Savukoskella Lapin maakunnassa. 2000-luvun peruskartoissa nimeä Kemihaara käytetään Kemijoen ylimmästä latvahaarasta, joka yhdessä kahden muun Kemijoen latvahaaran, Keskihaaran ja Naltiohaaran, kanssa yhtyy Kemijoeksi. Savukoskella Kemihaaran ympärillä on Kemihaaran erämaa-alue, ja kulmakunta Kemihaaran ja Kemijoen kahden päähaaran yhtymäkohdassa on nimeltään Kemihaara. 

## Nimen muu käyttö
Eri aikoina nimitys Kemihaara on voinut tarkoittaa Kemijoen pääuomaa erotuksena sen sivuhaaroista laajemminkin. Nimitys Kemihaara on tallennettu jokihaaran nimeksi ainakin vuonna 1973 myös Pelkosenniemellä Kemijoen päähaaran ja sen sivujoen Kitisen yhtymäkohdassa ja vuonna 1951 Rovaniemellä Kemijoen päähaaran ja sen sivujoen Ounasjoen yhtymäkohdassa.

Rovaniemellä Kemihaara esiintyy virallisena kylännimenä Ounasjoen ja Kemijoen päähaaran yhtymäkohdassa sijaitsevasta Rovaniemen keskustaajamasta ylävirtaan. Kemihaaran kylä muodostettiin omaksi maakirjakyläkseen vuonna 1624, ja vuonna 1630 siitä erotettiin Kemijärven kylä.

## Lähteet
Pro Bowl 2020

**Pro Bowl 2020** oli NFL-kauden 2019 tähdistöottelu. Ottelu pelattiin neljättä kertaa peräkkäin Camping World Stadiumilla Orlandossa. Äänestys ottelun pelaajista käytiin 12. marraskuuta – 12. joulukuuta 2019. Eniten pelaajia valittiin Baltimore Ravensista (13).

Ottelu päättyi AFC:n 38–33 voittoon. Hyökkäyksen arvokkaimmaksi pelaajaksi valittiin Baltimore Ravensin Lamar Jackson. Jacksonville Jaguarsn Calais Campbell valittiin puolustuksen arvokkaimmaksi pelaajaksi.

## Lähteet
Eine Joutsijoki

**Eine Inkeri Joutsijoki** (15. syyskuuta 1943 Pihlajavesi – 9. helmikuuta 2020) oli suomalainen toimittaja, runoilija ja kirjailija. Hän työskenteli pitkään *[[Suur-Keuruu]]*-lehden toimittajana ja voitti esikoisrunoilijoille jaettavan Runo-Kaarina-palkinnon vuonna 1995.

## Teokset
*
*
*
*
*
*
*
*
*
*
*
*

## Lähteet

## Aiheesta muualla
*Eine Joutsijärvi Kirjasampo.
Kemihaara (täsmennyssivu)

**Kemihaara** voi viitata seuraaviin:

* Kemihaara, Kemijoen ylin lähdehaara Savukoskella, historiallisesti myös nimitys Kemijoen päähaaralle tästä alavirtaan laajemminkin  
* Kemihaara, kulmakunta Savukoskella, jossa Kemijoen kolmen lähdehaaran sanotaan muodostavan Kemijoen alkupisteen
* Kemihaaran erämaa-alue, erämaa-alue Savukoskella Kemijoen ylimmän latvahaaran Kemihaaran ympärillä
* UK-puisto–Sompio–Kemihaara, Sodankylässä, Inarissa ja Savukoskella sijaitseva, Urho Kekkosen kansallispuistosta, Sompion luonnonpuistosta ja Kemihaaran erämaa-alueesta koostava Natura 2000 -suojelualue
* Kemihaaran suot,  Natura 2000 -suojelualue Pelkosenniemellä ja Savukoskella Kemijoen pääuoman ja sen sivujoen Kitisen yhtymäkohdan luona
* Kemihaaran tulvasuojeluallas, Kemijoen varteen Pelkosenniemelle suunnitteilla ollut tekojärvi
* Kemihaara, historiallinen maakirja- ja maarekisterikylä Kemijoen varressa  Rovaniemen keskustaajamasta ylävirtaan Rovaniemellä
Karl Blind

**Karl Blind** (1826−1907) oli saksalainen vallankumouksellinen ja kirjailija. Hän osallistui 1848−1849 Badenin kapinaliikkeisiin. Hänet lähetettiin Pariisiin hankkimaan Badenin ja Pfalzin vallankumoushallituksille Ranskan tasavallan virallista tunnustusta, mutta hänet vangittiin ja karkotettiin Ranskasta. Hän asettui ensin Brysseliin ja 1852 Lontooseen, josta käsin hän piti yhteyttä Giuseppe Garibaldin, Giuseppe Mazzinin ja muiden vallankumouksellisten kanssa. Hän on julkaissut kirjoituksia ja tutkielmia muun muassa historian ja politiikan alalta. Hänen poikapuolensa Ferdinand Blind (Cohen) teki 1866 murhayrityksen Otto von Bismarckia vastaan ja surmasi itsensä vankilassa.

## Lähteet

## Aiheesta muualla
Earlimart

**Earlimart** on kunnallishallinnoton alue ja väestönlaskennallinen asuinpaikka (CDP) Tularen piirikunnassa Kalifornian osavaltiossa Yhdysvalloissa.

## Maantiede
Earlimart sijaitsee Tularen piirikunnan lounaisosassa San Joaquinin laaksossa Kalifornian keskiosassa noin 220 kilometriä Los Angelesista luoteeseen.  San Joaquinin laakso kattaa Central Valleyn eteläosan.

## Historia
Ennen eurooppalaisten saapumista San Joaquinin laaksoon aluetta asuttivat yokut-intiaanit, jotka olivat jakautuneet lukuisiin heimoihin. Alueelta on löydetty jälkiä myös intiaaneja vanhemmasta asutuksesta, joka on ajoitettu noin kahdeksan tuhannen vuoden taakse ennen ajanlaskun alkua. 1800-luvulla eurooppalaiset siirtolaiset antoivat paikkakunnalle nimen Alila, joka vaihdettiin Earlimartiksi vuonna 1910. Alueen maaperä on hedelmällistä ja ilmasto suotuisa, joten maataloudesta tuli tärkeä elinkeino.

## Lähteet

## Aiheesta muualla
*Earlimart, California, USA — Sunrise, Sunset, and Daylength
*Mapquest.com: Earlimart
Hollanninpunaherukka

**Hollanninpunaherukka** (*Ribes × pallidum*) on herukoiden sukuun kuuluva kasvilaji, joka on syntynyt alppipunaherukan (*Ribes petraeum*) ja pohjanpunaherukan (*Ribes spicatum*) risteytyessä.

## Ulkonäkö ja koko
Hollanninpunaherukka on 0,5-1,5 metrin korkuiseksi kasvava kesävihanta pensas, joka muistuttaa Suomessakin luonnonvaraisena kasvavaa pohjanpunaherukkaa (*Ribes spicatum*). Hollanninpunaherukan paksut, kierteiset lehdet ovat kuitenkin suurempia kuin pohjanpunaherukalla, eivätkä ne ole yhtä karvaisia. Vielä enemmän hollanninpunaherukka muistuttaa kartanonpunaherukkaa (*Ribes* × *houghtonianum*), joka myös on kahden herukkalajin välinen risteymä.

Hollanninpunaherukan tertuissa kasvavat kukat ovat viisiteräisiä. Hedelmä on punainen pohjusmarja.

## Levinneisyys ja elinympäristö
Hollanninpunaherukkaa ei esiinny missään luonnonvaraisena. Sen sijaan se on yleinen viljelykasvi, ja se voi levitä puutarhoista myös luontoon lehtoihin, rannoille ja pientareille. Etelä-Suomessa laji onkin varsin yleinen viljelykarkulaisena.

## Sienitauteja
Hollanninpunaherukkaa vaivaavia sienitauteja ovat muun muassa herukansararuoste (*Puccinia ribesii-caricis*), sembranherukkaruoste (*Cronartium ribicola*), punaherukanruoste (*Puccinia ribis*), karviaishärmä (*Podosphaera mors-uvae*), punapahkasieni (*Nectria cinnabarina*) ja herukanvalkolaikku (*Mycosphaerella ribis*).

## Lähteet
*
Etsimässä rauhaa

**Etsimässä rauhaa** on suomalaisen laulajan ja lauluntekijän Vesalan toinen studioalbumi, joka julkaistiin Warner Music Finlandin alaisen Etenee Recordsin kautta 14. helmikuuta 2020.

Vesala on kuvaillut albumia ”käännekohtalevyksi”. Osa sen kappaleista on kokonaan Vesalan itse kirjoittamia ja tuottamia, ja osan hän tehnyt yhteistyössä Eppu Kososen, Jukka Immosen, Joonas Angerian, Minna Koiviston, Teemu Brunilan ja Alpo Nummelinin kanssa.

Albumi nousi julkaisuviikollaan Suomen virallisen albumilistan sijalle kaksi. Fyysisellä albumilistalla se nousi ensimmäiselle sijalle. Levyltä on julkaistu neljä singleä, joista kaksi nousi listojen kärkeen.

## Kappaleet

## Tekijät
* Paula Vesala – esittäjä, tuottaja
* Minna Koivisto – tuottaja (1, 4, 5, 7, 10)
* Alpo Nummelin – tuottaja (2)
* Eppu Kosonen – tuottaja (3, 6)
* Jukka Immonen – tuottaja (3, 5, 7)
* Veikka Erkola – tuottaja (4)
* Joonas Angeria – tuottaja (8, 9)

## Arvostelut
* Helsingin Sanomat: 
* Rumba: 8/10
* Soundi: 

## Lähteet
Kartanonpunaherukka

**Kartanonpunaherukka** (*Ribes* × *houghtonianum*) on herukoiden sukuun kuuluva kasvilaji, joka on syntynyt lännenpunaherukan (*Ribes rubrum*) ja pohjanpunaherukan (*Ribes spicatum*) risteytyessä. Lajia ei tavata missään luonnonvaraisena, mutta sitä viljellään yleisesti puutarhoissa syötävien marjojensa vuoksi; joskus se esiintyy myös viljelyjäänteenä tai -karkulaisena.

## Ulkonäkö ja koko
Kartanonpunaherukka on kesävihanta kahden metrin korkuiseksi kasvava yksikotinen pensas, jolla on kierteiset lehdet. Tertuissa kasvavat kukat ovat hyönteispölytteisiä, viisiteräisiä. Kukasta kypsyvä hedelmä on punainen pohjusmarja.

## Kasvattaminen
Kartanonpunaherukkaa voi kasvattaa kosteutta pidättävässä, mutta hyvin kuivuvassa hiekka- tai savimaassa. Kasvi viihtyy parhaiten aurinkoisilla tai puolivarjoisilla kasvupaikoilla, mutta kestää myös täyttä varjoa; tällöin hedelmistä tosin tulee pienempiä. Kartanonpunaherukkaa voi lisätä pistokkaista tai siemenistä. Koska kyseessä on risteymälaji, siemenet itävät heikosti.

## Lähteet
* Plants For A Future: ''Ribes'' x ''houghtonianum'' Jancz.
Johannes Kristoffer Öhqvist

**Johannes (Johan) Kristoffer Öhqvist** (24. kesäkuuta 1831 Kuopio – 21. kesäkuuta 1883 Pietari) oli Inkerissä ja Pietarissa työskennellyt suomalainen pappi.

Öhqvist syntyi kuopiolaisen nahkatehtailijan ja raatimiehen Olof Öhqvistin ja tämän ensimmäisen vaimon Anna Maria Alleniuksen perheeseen. Hän kävi Kuopion triviaalikoulun ja lukion ja valmistui ylioppilaaksi vuonna 1852. Öhqvist opiskeli teologiaa Helsingin yliopistossa ja hänet vihittiin papiksi Kuopiossa vuonna 1854. Öhqvist työskenteli kappalaisen apulaisena Leppävirralla ja siirtyi vuonna 1856 kirkkoherran apulaiseksi Inkerin Venjoelle. Hänet nimitettiin Tuutarin ja Hietamäen kirkkoherraksi vuonna 1862 ja Itä-Inkerin rovastiksi vuonna 1865. Öhqvististä tuli Pietarin suomalaisen seurakunnan kirkkoherra vuonna 1867. Hän toimi myös valtion lastenkotien suomalaisten lasten uskonnon opettajana.

Öhqvist toimi aktiivisesti Pietarin suomalaisen seurakunnan kouluolojen parantamiseksi. Hän toimitti *[[Pietarin Sunnuntailehti|Pietarin Sunnuntailehteä]]* ja *[[Pietarin Viikko-Sanomat|Pietarin Viikko-Sanomia]]*.

Öhqvistin lapsia olivat lehdistöattašea ja professori Johannes Wilhelm Öhquist sekä toimittaja Alexander Öhquist.

## Lähteet
Sheree J. Wilson

**Sheree Julienne Wilson** (s. 12. joulukuuta 1958 Rochester, Minnesota) on yhdysvaltalainen näyttelijä.

## Ura
Sheree J. Wilson valmistui muotialalle. Hän päätyi erinäisten vaiheiden kautta esiintymään televisiomainoksiin ja tekemään mallin töitä. Draamanäyttelijänä Wilson debytoi 1980-luvun puolivälissä Sam Raimin komediaelokuvassa *Crimewave*. Wilsonin rooliluettelo alkoi karttua ripeään elokuva- ja televisiotehtävistä, hän näytteli muun muassa seksikomediassa *Fraternity Vacation* (1985) ja minisarjassa *Kane & Abel* (1985).

Tuottaja Leonard Katzman vaikuttui Wilsonin tenhovoimasta ja ehdotti tälle roolia saippuaoopperasta *[[Dallas (televisiosarja)|Dallas]]*. Wilson näytteli viiden tuotantokauden ajan April Stevensiä. April on teräväpäinen femme fatale -tyyppi, josta Wilson käytti luonnehdintaa “a bitch on wheels”. April menee naimisiin *Dallasin* hyveellisiin hahmoihin kuuluvan Bobby Ewingin kanssa ja on alati tukkanuottasilla J. R. Ewingin kanssa. April poistuu sarjasta kuoleman kautta. Wilson sai Soap Opera Digest -palkinnon parhaasta kuolinkohtauksesta. Syy lähtöön oli varsin proosallinen: Wilson oli raskaana.

Wilson palasi näyttelijän työhön 1990-luvun alussa. Hän näytteli Chuck Norrisin tähdittämässä toimintasarjassa *[[Walker, Texasista]]* vuosina 1993–2001. Wilsonin roolina oli Alexandra Cahill; rooli on sarjan jokaisen tuotantokauden pääosia. Wilson palasi Alexin rooliin televisioelokuvassa *Walker, Texas Ranger: Trial by Fire* (2005).

2010-luvulla Wilsonin ura jatkui aktiivisena etenkin teatterielokuvissa. Hän näytteli muun muassa draamassa *Easy Rider: The Ride Back* (2012). Puheteatterissa Wilson on näytellyt naispääosaa komediassa *Driving Miss Daisy*. Hänen vastanäyttelijänään oli *Walker, Texasista* -sarjasta tuttu Clarence Gilyard.

Sheree J. Wilson on menestynyt myös ratsastajana.

## Lähteet
Essam Sharaf

**Essam Sharaf** (s. 1952) on egyptiläinen poliitikko, joka oli Egyptin pääministeri maaliskuusta joulukuuhun vuonna 2011. Hän on saanut mainetta korruption vastustamisesta ja työläisten oikeuksien puolustamisesta.

## Lähteet
Henri Blowitz

**Henri Blowitz**, alkujaan **Heinrich Stephan Adolf Opper Blowitz** (1825−1903) oli ranskalais-englantilainen sanomalehtimies, kotoisin Böömistä. Hän vietti nuoruudessaan kuljeksivaa elämää ja tuli 1874 The Timesin vakinaiseksi reportteriksi Pariisiin, jossa saavutti kuuluisuuden verrattomana tiedonhankkijana. Hänen suurin ansionsa oli taito pysyä läheisissä suhteissa merkitsevien henkilöiden kanssa. Hänen muistelmansa *My memoirs* (1903) herättivät ilmestyessään suurta huomiota.

## Lähteet

## Aiheesta muualla
Péter Bod

**Péter Bod** (1712−1769) oli unkarilainen reformoitu pappi, kirkko- ja kirjallisuushistorioitsija. Hänen monilukuisista julkaisuistaan merkittävimpiä on *Magyar Athenás* (1767), joka sisältää aakkosjärjestyksessä 485 unkarilaisen kirjailijan elämäkerrat, sekä *Historia Hungarorum Ecclesiastica, inde ab exordio Novi Testamenti ad nostra usque tempora*, joka vasta Leydenin professorin E. W. L. Rauwenhoffin ja hänen kuoltuaan professori J. F. Prinsin  toimesta tuli julkisuuteen (I−III, 1888−1899). Bodin jälkeenjättämiä tärkeistä käsikirjoituksia on esimerkki latinaksi kirjoitettu esitys "székely-unkarilaisten maasta".

## Lähteet

## Aiheesta muualla
Jääpallon Ruotsin 1.divisioonan kausi 1947

**Jääpallon Ruotsin Division I:n kausi 1947** pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1947 Ruotsin jääpallomestaruudesta.

Lohkovoittajiksi selviytyivät Brobergs IF, Söderhamn ja Västerås SK. Tukholmassa 16. helmikuuta pelatussa loppuottelussa Brobergs IF voitti maalein 4-2.

## Division I

### Pohjoinen

### Etelä

### Loppuottelu
16.2.1947 Tukholma 

## Lopulliset sijoitukset

## Lähteet
* Tabeller och matcher 1930-2001 VSK

### Viitteet
IPhone 8

**iPhone 8** on Applen syyskuussa 2017 julkaisema älypuhelin, joka julkaistiin yhtä aikaa iPhone X:n kanssa. iPhone 8 tuli myyntiin iOS 11 -käyttöjärjestelmällä, mutta se on päivitettävissä iOS 16:een. Puhelimessa on 12 megapikselin takakamera f/1.8 valotusaukolla, seitsemän megapikselin etukamera f/2.2 valotusaukolla, 4,7 tuuman näyttö ja Apple A11 -prosessori. Tallennustilaa on joko 64 tai 256 gigatavua ja keskusmuistia kaksi gigatavua. Puhelimessa on litiumioniakku, jonka kapasiteetti on 1&nbsp;821 milliampeerituntia. iPhone 8:ssa on Touch ID -sormenjälkitunnistus. Puhelimen IP-luokitus on 67 ja se on pölyn- ja vedenkestävä.

## iPhone 8 Plus

**iPhone 8 Plus** on paranneltu versio iPhone 8:sta, joka julkaistiin vuonna 2017 samalla iPhone X:n ja iPhone 8:n kanssa. Puhelimessa on kaksi 12 megapikselin takakameraa sekä seitsemän megapikselin etukamera. 

### Erot iPhone 8:aan
iPhone 8:ssa on pienempi 4,7 tuuman näyttö, Plus-mallissa 5,5 tuuman. Molemmat ovat Retina-näyttöjä. iPhone 8 Plus -puhelimessa on korkeampi resoluutio. iPhone 8:n näytön resoluutio on 1 334 × 750, Plussan 1 920 × 1 080. iPhone 8:ssa on yksi takakamera, Plussassa kaksi. Kaikki ovat 12 megapikselin kameroita.

## Lähteet
Jääpallon Ruotsin 1.divisioonan kausi 1948

**Jääpallon Ruotsin Division I:n kausi 1948** pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1948 Ruotsin jääpallomestaruudesta.

Lohkovoittajiksi selviytyivät Västerås SK ja Brobergs IF, Söderhamn. Tukholmassa 22. helmikuuta pelatussa loppuottelussa Västerås SK voitti maalein 4-1.

## Division I

### Pohjoinen

### Etelä

### Loppuottelu
22.2.1947 Tukholma 

## Lopulliset sijoitukset

## Lähteet
* Tabeller och matcher 1930-2001 VSK

### Viitteet
Ding ding dong

**Ding ding dong** on Litku Klemetin vuoden 2019 lokakuussa julkaistu albumi.

Levyn teemana on Hullu-Sanna, joka on Astropoliksen metsistä tullut hahmo, joka on kaikille muukalainen.

Kaksi *[[Helsingin Sanomat|Helsingin Sanomien]]* kriitikkoa piti levyä vuoden parhaimpiin kuuluvana. *[[Soundi]]n* toimittajat valitsivat sen vuoden parhaaksi suomalaiseksi albumiksi.

## Kappaleet

## Tekijät
* Litku Klemetti – lauluääni, sähköurut, syntetisaattori, sähköpiano, piano, balalaikka
* Aleksi – sähkökitara, taustalaulu
* Sammy – rummut, taustalaulu
* Pekka – sähkökitara, akustinen kitara
* Juho – sähköbasso

### Lisäksi
* Ester Nuori Leppä – puheääni, taustalaulu
* Laura – taustalaulu
* Emilia – taustalaulu

## Arvostelut
* Desibeli.net: 
* Soundi: 

## Lähteet
Jääpallon Ruotsin 1.divisioonan kausi 1946

**Jääpallon Ruotsin Division I:n kausi 1946** pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1946 Ruotsin jääpallomestaruudesta.

Lohkovoittajiksi selviytyivät Sandvikens AIK ja Västerås SK. Tukholmassa 3. maaliskuuta pelatussa toisessa loppuottelussa Sandvikens AIK voitti maalein 5-3. Ensimmäinen ottelu viikkoa aiemmin oli päättynyt samalla kentällä 0-0.

## Division I

### Pohjoinen

### Etelä

### Loppuottelu
24.2.1946 Tukholma 

3.3.1946 Tukholma (uusinta)

## Lopulliset sijoitukset

## Lähteet
* Tabeller och matcher 1930-2001 VSK

### Viitteet
Jääpallon Ruotsin 1.divisioonan kausi 1949

**Jääpallon Ruotsin Division I:n kausi 1949** pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1949 Ruotsin jääpallomestaruudesta.

Lohkovoittajiksi selviytyivät Nässjö IF ja Edsbyns IF. Jääpallofinaali jouduttiin pelaamaan poikkeuksellisesti huonojen jääolosuhteiden vuoksi Tukholman ulkopuolella Smålannissa Eksjön läheisyydessä Perstorpsgölenissä 27. helmikuuta. Loppuottelussa olivat vastakkain Nässjö IF ja Edsbyns IF. Nässjö voitti ottelun suurinumeroisesti 7-1.

## Division I

### Pohjoinen

### Etelä

### Loppuottelu
27.2.1949 Eksjö, Perstorpsgölen 14 809 katsojaa

## Lopulliset sijoitukset

## Lähteet
* Tabeller och matcher 1930-2001 VSK

### Viitteet
Samsung Galaxy Young 2

**Samsung Galaxy Young 2** on Samsung Electronicsin kesäkuussa 2014 esittelemä ja lokakuussa julkaisema älypuhelin.

## Tekniset tiedot
Galaxy Young 2:ssa on 3,5 tuuman TFT-näyttö 320 × 420 pikselin resoluutiolla ja 3,15 megapikselin takakamera. Puhelimessa on 1&nbsp;300 milliampeeritunnin irrotettava litiumioniakku. Puhelimen kamerassa ei ole salamaa tai etukameraa, eikä puhelin tue 4G-yhteyksiä. Galaxy Young 2:n suorittimena toimii yksiytiminen ARM Cortex-A7, jonka taajuus on 1 GHz. Puhelin tukee enintään 32 gigatavun microSD-kortteja.

## Lähteet
Aloys Jeremias Piispanen

**Aloys Jeremias Piispanen** (24. syyskuuta 1832 Lappeenranta – 12. huhtikuuta 1909 Tuutari) oli Pietarissa ja Inkerinmaalla työskennellyt suomalainen pappi.

Piispanen syntyi toimitusvouti Jeremias Piispasen ja Anna Elisabet Dalinin perheeseen. Hän pääsi ylioppilaaksi vuonna 1855 ja hänet vihittiin papiksi vuonna 1857. Piispanen työskenteli kirkkoherran apulaisena Orimattilassa ja Kaukolassa ja siirtyi vuonna 1863 Pietariin. Hän työskenteli Tuutarin ja Hietamäen kirkkoherrana vuodesta 1879 aina kuolemaansa saakka.

Piispanen oli innokas kirkkolaulun harrastaja ja hän perusti Inkerin ensimmäisen lauluseuran tultuaan Markkovan ja Järvisaaren papiksi vuonna 1865. Hän toimi Pietarin suomenkielisten sanomalehtien toimittajana ja julkaisi runoja ja suomennoksia nimimerkillä A. J. P.

## Lähteet
Pohjoismaiden maantiede

**Pohjoismaiden maantiede** on vaihtelevaa, ja sitä käsitellään maantieteessä yhtenäisenä alueena pikemmin kulttuurihistoriallisista kuin puhtaasti luonnonmaantieteellisistä syistä; alueen valtiot eli Pohjoismaat muodostavat omankaltaisensa valtioiden joukon. 

Pääosan Pohjoismaista muodostaa Fennoskandia, johon kuuluvat Suomi sekä Skandinavian niemimaan Ruotsi ja Norja. Fennoskandian geologiaa hallitsee vanhasta peruskalliosta muodostuva Fennoskandian kilpi. Nuorempia sedimenttikiviä on Fennoskandian kilven reunoilla kuten Ruotsiin kuuluvissa Gotlannin ja Öölannin saarilla samoin kuin Pohjoismaiden naapurina etelässä olevassa Virossa. Karjalan kannaksella Suomen kaakkoispuolella samoin kuin Tanskassa on jääkauden kasaamina runsaasti irtaimia maalajeja kallioperän päällä. Norjan ja Ruotsin rajalla sijaitsee vuoristo Skandit, joka ylettyy Suomeenkin asti ja sen korkein kohta on yli 2 kilometriä merenpinnan yläpuolella. 

Norja on hyvin vuoristoinen maa.

Vuoristoisen Norjan vastaisen rajan lisäksi Ruotsissa on laaja tasaisempi alue.

Suomi on tasainen maa lukuun ottamatta Pohjois-Suomea. Suomen korkein vuori, Halti, sijaitsee Skandeilla. 

Tanskassa on hyvin tasaista, korkein kohta on vain noin 173 metrin korkeudessa. 

Islanti, Euroopan toiseksi suurin saari ja Pohjoismaiden suurin (jos Grönlantia ei lasketa), on vuoristoisempi kuin Tanska tai Suomi, sen korkein kohta on 2 199 metrin korkeudessa. Islannissa on myös paljon tulivuoria ja jäätiköitä.

## Kirjallisuutta
*

## Lähteet